Lome

Lome ja yet a̱gba̱ndang a̱keangtung ma̱ a̱byin Togo. A̱keang ka byia̱ a̱kpa á̱niet ba̱ tat 837,437Résultats définitifs du RGPH4 au Togo  a̱wot á̱niet ba shyia̱ ma̱ng swat hu di̱di̱ri̱k ma̱ a̱gbanda̱ng a̱keang wu a̱ni ba̱ yet 2,188,376 neet di̱ fang pyipyia̱ á̱niet a̱byin hu mami a̱lyia̱ 2022. A̱keang ka swan di̱ khwong A̱ngam A̱sa̱khwot Gini hu hwa, di̱ fam a̱tak-jenshyung a̱byin ka, a̱wot a̱mgba̱m gak fam jenshyung nka hu si̱ shyia̱ di̱ jhyi fam a̱tyin Fam Voli̱ta a̱byin Gana hwa. Lome ja yet a̱cyian tung zwa a̱byin ka ka̱ byia̱ a̱ka̱vwuo jhyi nkyang ma̱ng a̱vwuo weang a̱myia̱fan mameang. Jija si̱ yet a̱gba̱ndang a̱vwuonghwut ma̱ng nkyang lyiai a̱byin na nang kwofi, koko, shyui, ma̱ng tswá kungkup ntswan naat ndyo bibyin nta.

Ya̱fang


Sa:Togo
Sa: Atyapland WikiOutreach

Ya̱fang